CELEX: 62008TN0479
Language: el
Date: 2008-11-10 00:00:00
Title: Υπόθεση T-479/08: Προσφυγή της 10ης Νοεμβρίου 2008 — adidas κατά ΓΕΕΑ — Patrick Holding (απεικόνιση υποδήματος με δύο ρίγες)

10.1.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 6/39
            
         Προσφυγή της 10ης Νοεμβρίου 2008 — adidas κατά ΓΕΕΑ — Patrick Holding (απεικόνιση υποδήματος με δύο ρίγες)
   (Υπόθεση T-479/08)
   (2009/C 6/78)
   Γλώσσα του δικογράφου της προσφυγής: η αγγλική
   Διάδικοι
   
      Προσφεύγουσα: adidas AG (Herzogenaurach, Γερμανία) (εκπρόσωποι: V. Von Bomhard και A. Renck, δικηγόροι, και I. Fowler, Solicitor)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Patrick Holding ApS (Fredensborg, Δανία)
   Αιτήματα της προσφεύγουσας
   Η προσφεύγουσα ζητεί από το Πρωτοδικείο:
   
               —
            
            
               να ακυρώσει την απόφαση του δευτέρου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα), της 27ης Αυγούστου 2008, στην υπόθεση R 849/2007-2· και
            
         
               —
            
            
               να καταδικάσει το καθού στα δικαστικά έξοδα ή, σε περίπτωση που η αντίδικος ενώπιον του τμήματος προσφυγών παρέμβει υπέρ του καθού, να καταδικάσει αλληλεγγύως το καθού και την παρεμβαίνουσα στα δικαστικά έξοδα.
            
         Ισχυρισμοί και κύρια επιχειρήματα
   
      Αιτούσα την καταχώριση κοινοτικού σήματος: Η αντίδικος ενώπιον του τμήματος προσφυγών
   
      Κοινοτικό σήμα προς καταχώριση: Το εικονιστικό σήμα που απεικονίζει υπόδημα με δύο ρίγες, για προϊόντα των κλάσεων 18, 25 και 28
   
      Δικαιούχος του κατά τη διαδικασία ανακοπής αντιταχθέντος σήματος ή σημείου: Η προσφεύγουσα
   
      Αντιταχθέν δικαίωμα επί σήματος ή σημείου: Καταχώριση υπ' αριθ. 39 950 559 στη Γερμανία του εικονιστικού σήματος που απεικονίζει ένα υπόδημα με τρεις ρίγες για προϊόντα της κλάσης 25· καταχώριση υπ' αριθ. 944 623 στη Γερμανία του εικονιστικού σήματος που απεικονίζει ένα υπόδημα με τρεις ρίγες για προϊόντα της κλάσης 25· καταχώριση υπ' αριθ. 944 624 στη Γερμανία του εικονιστικού σήματος που απεικονίζει ένα υπόδημα με τρεις ρίγες για προϊόντα της κλάσης 25· καταχώριση υπ' αριθ. 897 134 στη Γερμανία του εικονιστικού σήματος που απεικονίζει ένα υπόδημα με τρεις ρίγες για προϊόντα της κλάσης 25· γερμανική ονομασία του διεθνούς εικονιστικού σήματος υπ' αριθ. 391 692, το οποίο απεικονίζει ένα υπόδημα με τρεις ρίγες για προϊόντα της κλάσης 25· γερμανική ονομασία του διεθνούς εικονιστικού σήματος υπ' αριθ. 414 034, το οποίο απεικονίζει τρεις ρίγες για προϊόντα της κλάσης 25· γερμανική ονομασία του διεθνούς εικονιστικού σήματος υπ' αριθ. 414 035, το οποίο απεικονίζει τρεις ρίγες για προϊόντα της κλάσης 25· γερμανική ονομασία του διεθνούς εικονιστικού σήματος υπ' αριθ. 414 036, το οποίο απεικονίζει τρεις ρίγες για προϊόντα της κλάσης 25· γερμανική ονομασία του διεθνούς εικονιστικού σήματος υπ' αριθ. 414 037, το οποίο απεικονίζει τρεις ρίγες για προϊόντα της κλάσης 25.
   
      Απόφαση του τμήματος ανακοπών: Αποδοχή της ανακοπής και απόρριψη του κοινοτικού σήματος, του οποίου ζητήθηκε η καταχώριση, στο σύνολό του
   
      Απόφαση του τμήματος προσφυγών: Ακύρωση της αποφάσεως του τμήματος ανακοπών
   
      Λόγοι ακυρώσεως: Παράβαση των κανόνων 16, παράγραφος 3, 17, παράγραφος 2, και 20, παράγραφος 2, του κανονισμού (ΕΚ) 2868/95 (1) της Επιτροπής, καθώς και παράβαση του άρθρου 8, παράγραφος 1, στοιχείο β', του κανονισμού (ΕΚ) 40/94 του Συμβουλίου, κατά το μέτρο που το τμήμα προσφυγών υπέπεσε σε πλάνη ως εκ του ότι διαπίστωσε ότι η προσφεύγουσα δεν εκπλήρωσε τη σχετική με τη μετάφραση υποχρέωση που υπείχε και, ως εκ τούτου, ότι η προσφεύγουσα δεν προσκόμισε επαρκείς αποδείξεις προκειμένου να δικαιολογήσει το κύρος, την ύπαρξη και το περιεχόμενο των προγενεστέρων εμπορικών σημάτων των οποίων έγινε επίκληση, και ιδίως του καταχωρισμένου στη Γερμανία εμπορικού σήματος με αριθ. καταχωρίσεως 39 950 559.
   
      (1)  Κανονισμός (ΕΚ) 2868/95 της Επιτροπής, της 13ης Δεκεμβρίου 1995, περί της εφαρμογής του κανονισμού (ΕΚ) 40/94 του Συμβουλίου για το κοινοτικό σήμα (ΕΕ 1995 L 303, σ. 1).